Man beseer toe hek op hom valDie toneel in Claremont, KwaZulu-Natal Foto: ER24 ŉ 32-jarige man is Donderdag ernstig beseer toe ŉ hek op hom geval het in Claremont, KwaZulu-Natal. Russel Meiring, woordvoerder van ER24, het gesê die man het aan die hek gewerk toe dit omgeval het. “Sy kollegas het hom onder die hek uitgesleep,” het hy bygevoeg. Die man was omring deur sy kollegas toe paramedici by die toneel opgedaag het. “Hy het verskeie beserings opgedoen en is in ŉ ernstige toestand na Westville-hospitaal geneem.” Die voorval het in 28ste Laan gebeur.